Gandia acull aquest dissabte 13 de maig el V Trofeu d'Escoles de Ciclisme Triasport
11 maig 2023

## Gandia acull aquest dissabte 13 de maig el V Trofeu d'Escoles de Ciclisme Triasport11 maig 2023Última actualització: 11 maig 2023

![](../gestion/img/4a89411be2bdd8c8926f0a940125e43693c017971a13cb4a2f9d9f8c1f4410a9.jpg)  
  

La cinquena edició del Trofeu d’Escoles de Ciclisme Triasport, que se celebrarà al llarg d'un circuit d'1,2 quilòmetres per la platja de Gandia i al voltant de l'hotel Bayren, tindrà lloc aquest dissabte 13 de maig a partir de les 16.30h. Així ho han anunciat en roda de premsa la regidora d’Esports, **Lydia Morant**, i el gerent de Triasport, **Christian Climent**.

Participaran al voltant de 150 xiquets i xiquetes, dels quals 15 pertanyen a l'escola organitzadora. Després de l'èxit de la resta d’edicions, amb aquesta cinquena es pretén que es consolide encara més, ja que aquest tipus de proves promocionen l'esport entre els més menuts i atrauen i entretenen als més majors.

**Lydia Morant** ha destacat l’emplaçament, ja que «aquest tipus de carreres es soles fer a polígons o espais on no hi ha trànsit i no són tant amables, per tant el fet de que es celebre a la platja ho fa molt atractiu i bonic per a tothom». La regidora ha convidat a la població a acudir a la platja el dissabte «perquè durant tota la vesprada hi haurà carreres i aniran eixint per grups d’edat».

**Christian Climent**, gerent de Triasport, ha posat en valor la ubicació de l’esdeveniment. «Des del primer any, quan van arribar els xiquets i van veure la platja ho van apreciar molt. Per tant hem seguit apostant per fer-ho a aquest espai». Finalment, ha agraït «el suport que ens dona l’Ajuntament en tots els aspectes i detalls i espere que continuem celebrant aquest trofeu d’escoles molts anys més».

[Twittear](https://twitter.com/share)